Borna Sosa

Borna Sosa (sündinud 21. jaanuaril 1998 Zagrebis) on Horvaatia jalgpallur, kes mängib vasakkaitsjana Saksamaa kõrgliigaklubis VfB Stuttgart ja Horvaatia jalgpallikoondises.

Ta alustas klubikarjääri Horvaatia klubis Zagrebi Dinamo, mille noorteakadeemiaga liitus ta 2005. aastal. Horvaatia kõrgliigas debüteeris ta 2015. aasta märtsis. Zagrebi Dinamo põhikoosseisus kindlustas ta koha hooajal 2017/18.

2018. aasta mais sõlmis ta viieaastase lepingu VfB Stuttgardiga.

Horvaatia jalgpallikoondises tegi Sosa debüüdi 1. septembril 2021 MM-i valikmängus Venemaa vastu.

Horvaatia jalgpallurid
Zagrebi Dinamo mängijad
VfB Stuttgardi mängijad
Bundesliga mängijad
Sündinud 1998